open-index/open-wikipedia-markdown huggingface dataset:
719.

__NOTOC__
Godina **719.** (**[[rimske brojke|DCCXIX]]**) bila je redovna godina koja počinje u nedjelju u julijanskom kalendaru. Oznaka 719. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina. 

## Događaji

* Franački majordom Karlo Martel nanosi poraz frizijskom kralju Radbodu a nakon čega cijela Frizija do obala rijeke Vlie postaje dijelom franačke države.
* Zapadnosaksonski redovnik Winifrid je od strane pape Grgura II poslan u današnju Njemačku kako bi tamo pokrštavao narod i reorganizirao crkvu; Winifrid uzima ime Bonifacije.
* Nubijska crkva prestaje slijediti pravoslavnu doktrinu i umjesto toga postaje vjerna Koptskoj crkvi.


## Rođenja
* Yang Guifei, kineska redovnica i dvorska dama, posljednja od Četiri ljepotice drevne Kine

## Smrti
* Go od Balhaea
* Redbad, kralj Frizijaca

## Reference
Wang Zhaojun

**Wang Qiang** (王牆 također 王檣; 王嬙), poznatija po stilskom imenu **Wang Zhaojun** (王昭君 pinyin: Wáng Zhāojūn; ) je bila supruga Xiongnu *[[chanyu]]a* po imenu Huhanye (呼韓邪), poznata i kao jedna od Četiri ljepotice drevne Kine.

Bila je porijeklom iz plemićke porodice te je oko 40. pne. poslana na dvor cara Yuana, gdje je formalno postala dijelom carskog harema, ali je u stvarnosti služila kao dvorska dama. Razlog je bio u tome što car nikada nije vidio njen portret, pa ju je izostavio sa svog popisa konkubina. Kada je, pak, godine 33. pne. Huhanye posjetio kinesku prijestolnicu Chang'an, zatražio je, da po tadašnjim *[[heqin]]* običajem, svoj vazalni odnos prema Kini potvrdi formalnim ulaskom u dinastiju Han. Car mu je, umjesto princeze, odlučio pokloniti vlastitu suprugu, i izbor je pao na pet žena iz harema, uključujući Wang Qiang. Prema navodima knjige *[[Hou Han Shu]]*, Wang Qiang je odlučila dobrovoljno otići. Drugi dvorjani, shvativši koliko je ona lijepa, preklinjali su cara da promijeni odluku, ali je on ostao odlučan da, usprkos svemu, održi obećanje.

Wang Zhaojun je postala chanyuova glavna supruga, te mu rodila dva sina - jedan od kojih je bio princ po imenu Yituzhiyashi, te kćer kasnije poznatu kao princeza Yimuo. Nakon što je Huhanye 33. pne. umro, Wang Zhaojun je preko izaslanika zatražila dozvolu da se vrati u domovinu. Novi car Cheng je, međutim, naložio da ostane i da se, prema tadašnjim leviratskim običajima, uda za chanyuovog nasljednika koji je bio Huhanyeov nećak ili sin iz prvog braka. U tom je braku Wang Zhaojun imala dvije kćerke.

Kasnije legende su govorile kako je izvršila samoubistvo kako bi izbjegla udaju za vlastitog pastorka. U kasnijim periodima je, pak, postala simbolom žrtve za domovinu, odnosno isticalo se kako je njen brak omogućio decenije mirne koegzistencije između carske Kine i sjevernih nomada. Današnja NR Kina je također ističe kao simbol harmonije između Han Kineza i etničkih manjina.

U Unutrašnjoj Mongoliji postoji brdo poznato kao Zhaojunin grob.

## Literatura

* Waley, Arthur. ''The life and times of Po Chü-i, 772-846 A.D. (London: George Allen and Unwin, 1949)
Vlie

**Vlie** ili **Vliestroom** je tjesnac ili morski kanal koji razdvaja nizozemske otoke Vlieland na jugozapadu i Terschelling sjeveroistoku. U srednjem vijeku Vlie nije bio morski kanal, nego estuarij rijeke IJssel. Godine 1666. je postao poznat po događaju Holmesova lomača, odnosno iznenadnom napadu koji je za vrijeme anglo-holandskih pomorskih ratova izveo engleski admiral Robert Holmes, pri čemu je spaljeno 130 nizozemskih trgovačkih brodova, koji su se tamo sklonili, misleći kako se engleska flota ne može provući kroz kanal poznat po opasnim pličinama. Danas se pak preko Vliea može doći u Harlingen.
Yang Guifei

**Supruga Yang Yuhuan** () (26. jun 719 &mdash; 15. jul 756), često poznata i kao **Yáng Guìfēi** () (*Guifei* je bio je najviši rang carskih supruga u njeno doba), kraće vrijeme poznata i kao taoističkja redovnica **Taizhen** (太真), je bila kineska carica iz dinastije Tang, poznata kao jedna od Četiri ljepotice drevne Kine. Bila je omiljena supruga cara Xuanzonga u kasnijem periodu njegove vladavine.

Kada je car Xuanzong za vrijeme Anshi ustanka morao bježati iz prijestolnice Chang'an u Chengdu, ubijena je jer su carski čuvari izbijanje ustanka pripisali njenom moćnom rođaku Yang Guozhongu i ostatku njene porodice.

## Povezano
* Li Bai

## Vanjske veze
* The Yang Kwei-fei story Yang Kwei-fei and *The Song of Eternal Sorrow* in The Tale of Genji

## Fusnote i reference

* *[[Knjiga Tanga]]*, vol. 51 .
* *[[Nova knjiga Tanga]]*, vol. 76 .
* *[[Zizhi Tongjian]]*, vols. 215, 216, 217, 218.
720.

__NOTOC__
Godina **720.** (**[[rimske brojke|DCCXX]]**) bila je prijestupna godina koja počinje u ponedjeljak u julijanskom kalendaru. Oznaka 720. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina. 

## Događaji

* Omejadskog kalifa Umar ibn Abd al-Aziza nasljeđuje Yazid II ibn Abd al-Malik.
* 30. 7. &ndash; U Chang'anu, prijestolnici kineske carske dinastije Tang, se preko noći iznenada urušavaju zidine koje okružuju cijelu gradsku četvrt te iznenada stvaraju veliu lokvu voda; taj je događaj najvjerojatnije uzrokovala vrtača stvorena tako da je voda sa površine erodirala vapnenačku stijenu ispod grada; zbog toga je uništeno preko 500 domova (Benn, 50).
* Bizantski car Lav III Isavrijac naređuje pogubljenje svog prethodnika Anastasija II.
* U Japanu dovršen *[[Nihon Shoki]]*, drugi najstariji japanski historijski tekst.
* Yazid ibn al-Muhallab, bivši omejadski guverner današnjeg Iraka, diže ustanak protiv novog kalifa, ali gine u borbi protiv lojalističke vojske na čelu sa Al-Abbas ibn al-Walidom i Maslamah ibn Abd al-Malikom.


## Rođenja
* Bertrada od Laona, supruga franačkog kralja Pipina III (u. 783)
* Papa Stjepan III (u. 772)
* Baizhang, kineski zen budistički redovnik (u. 814)

## Smrti
* Sveta Odile, svetac-zaštitnik Alsacea
* Tariq ibn Ziyad, maurski vojskovođa
* Yeh Fa-shan, taoistički čudotvorac
* Yazid ibn al-Muhallab, arapski guverner Iraka

## Reference
Vrtača

**Vrtače** ili **ponikve** su zatvorene depresije, najčešće ovalnog oblika, od metarskog do dekametarskog prečnika i dubine. Obično se tretiraju kao elementarni površinski oblici kraškog procesa. Njihove dimenzije u pojedinim slučajevima mogu dostići i metarski red veličine.

Najveći broj vrtača nastaje rastvaranjem. Predispoziciju za pojačano rastvaranje predstavljaju mehanički diskontinuiteti stenske mase - razlomi, međuslojne pukotine, a naročito mesta ukrštanja više razloma. U retkim slučajevima, vrtače mogu nastati provaljivanjem tavanica plitkih podzemnih prostorija i sleganjem tla. Tako nastali oblici nazivaju se *salomne vrtače*. 

Prema izgledu, Cvijić izdvaja tri tipa vrtača: **tanjiraste**, **levkaste** i **bunaraste**.

# **Tanjiraste vrtače** su plitke vrtače, čiji je poluprečnik višestruko veći od dubine. Dno im je obično zaravnjeno, pokriveno crvenicom. Tanjiraste vrtače nastaju u slabije rastvorljivim stenama, kao što su dolomiti, ili u krečnjacima s većim sadržajem nerastvorljivih komponenata. 
# **Levkaste vrtače** imaju poluprečnik približno jednak dubini. Ti oblici su veoma česti u dobro rastvorljivim, tektonski poremećenim krečnjacima. Na njihovim stranama, po pravilu, su razvijene škrape. 
# Poluprečnik **bunarastih vrtača** je znatno manji od dubine. Bunaraste vrtače nastaju na preseku dva vertikalna - subvertikalna razloma ili više njih. One predstavljaju prelaz ka jamama. Oštra granica između bunarastih vrtača i jama ne može se postaviti. 

Vrtače su, po pravilu, masovna pojava. Javljaju se na zaravnjenim terenima, gde se vode duže zadržavaju na površini i obavljaju rastvaranje. Ogoljen krečnjački teren, pokriven velikim brojem od levkastih do bunarastih vrtača, između kojih postoje samo uske pregrade, naziva se **boginjavi kras**.

Na terenima koje izgrađuju tanje mase karbonata, koje se smenjuju s nerastvorljivim stenama, javljaju se rijetke, individualne vrtače, obino manjih, od metarskih do dekametarskih dimenzija. Njihove stranice i dna su prekriveni decimetarski debelim eluvijumom. Takvi oblici se nazivaju **aluvijalne vrtače**.

Vrtače se veoma često javljaju u nizovima, kada slede krupnije razlomne strukture, ili slojevitost, tj. međuslojne pukotine. Niz vrtača orijentisan u jednom pravcu siguran je indikator postojanja razloma, često i podzemnih tokova. Vrtače u takvim nizovima imaju izrazita izduženja u pravcu pružanja razloma. Velike individualne vrtače nastale na preseku dva međusobno upravna razloma imaju krstast izgled, s izduženjem u oba pravca.

Razvoj vrtača uslovljen je i nagibom padine, tj. mogućnošću zadržavanja vode na površini terena. Na strmijim stranama javljaju se samo škrape. Vrtača i uvala nema, što nikako ne znači da su ti delovi terena slabo krasifikovani. 

## Literatura
# Anđelić M. 1990. *Geomorfologija*. Beograd: Vojnogeografski institut
# Marković M., Pavlović R., Čupković T. 2003. *Geomorfologija*. Beograd: Zavod za udžbenike i nastavna sredstva
# Pešić L. 2001. *Opšta geologija - Egzodinamika*. Beograd: Rudarsko-geološki fakultet

## Izcvori
Bedrok (geologija)

:*Za ostale upotrebe, pogledajte [[Bedrok]].*
**Bedrok** () je termin u geologiji koji označava matičnu konsolidovanu stenu koja se nalazi ispod površine Zemlje. Termin bedrok je preuzet iz engleskog jezika od reči *bed*=podloga, osnova, fundament, i reči *rock*=stena. Iznad bedroka se obično nalazi nekonsolidovana stenska masa koja je ispucala i hemijski izmenjena.
Odilija

**Otilija** ili **Odilija** () se može odnositi na:
* Sveta Odile od Alsacea
* lik crnog labuda iz baleta *[[Labudovo jezero|Labuđe jezero]]*
Omar II

**Umar ibn Abd al-Aziz** (cca. 682 - februar 720)  () je bio omejadski kalif koji je vladao od 717. do 720. Bio je rođak ranijeg kalifa, odnosno sin Abd al-Malikovog mlađeg brata Abd al-Aziza. Također je bio praunuk Umar bin Al-Khattaba, jednog od suputnika proroka Muhameda.

Prije dolaska na prijestolje je služio kao guverner Medine kalifa Al-Valida I, a potom i njegovog nasljednika Sulejmana. Tamo se istakao čestitošću i sklonošću da sve odluke donosi uz prethodno savjetovanje sa lokalnim skupštinama, zbog čega iz Medine nije išla nijedna pritužba u prijestolnicu Damask, a iz današnjeg Iraka su se tamo doseljavale izbjeglice pred okrutnom vladavinom guvernera Al-Hajjaj bin Yousefa. Kada se Sulejman razbolio, a nije imao odraslih sinova, prihvatio je Omara kao nasljednika. Omar je na prijestolje stupio godine 717.

Omarovu kratku vladavinu je obilježio težak poraz, odnosno neuspjeh pokušaja da se zauzme Carigrad, što je predstavljalo prekretnicu bizantsko-arapskih ratova. Sa druge strane, arapski izvori slave Omara zbog njegove pobožnosti i skromnosti; pod njegovom vladavinom je otpočelo prikupljanje hadisa, a poznat je i po velikodušnom dijeljenju sve svoje imovine sirotinji. Također je strogo primjenjivao šerijatsko pravo, donijevši ukaze kojim se zabranila dotada uobičajena praksa da se muškarci i žene zajedno kupaju. Njegova politika je izazvala nezadovoljstvo velikodostojnika koji su potkupili slugu da ga otruje. Omar je na samrti pomilovao počinitelja. Naslijedio ga je rođak Jezid II.

Sunitska tradicija Omara slavi kao prvog mudžadida, odnosno "obnovitelja" u historiji islama.

## Reference

## Literatuzra
* Muhammad ibn Jarir al-Tabari. *The Empire in Transition*, v. 24. transl. David Stephan Powers, SUNY, Albany, 1989.
Četvrt

**Četvrt** ili kolokvijalno, **kvart**, je izraz kojim se označava dio područja nekog grada. Pod time se može podrazumijevati specifično gradsko naselje, posebna lokacija ili jednostavno područje grada koje se odlikuje nekom specifičnošću. Tako se četvrti mogu označavati prema socio-ekonomskom položaju (bogataški, elitni, radnički ili sirotinjski) ili etničkom, religijskom ili nekom drugom karakteristikom većine njegovih stanovnika, odnosno namjenom u koju služi većina građevinskih objekata (stambeni, trgovački, industrijski kvartovi). Četvrti mogu biti i formalno organizirane u posebne upravne jedinice ovisno o veličini i zakonodavstvu pojedine države (gradska općina, gradski kotar, mjesna zajednica, ward u anglo-saksonskim zemljama i sl.). 

## Povezano
*Geto
*Gej kvart
*Gradski kotar
*Gradska općina
* Četvrt crvenih svjetala
Jezid ibn al-Muhalab

**Jezid ibn al-Muhalab** (*Yazid ibn al-Muhallab*; 672–720) bio je arapski velikodostojnik u službi Omejadskog Kalifata. Karijeru je započeo godine 697/698. kada ga je guverner Iraka Al-Hajjaj ibn Yousef imenovao guvernerom Horasana. Na tom mjestu je ostao do 704/705. kada ga je Al-Hajjaj smijenio, uhapsio i mučio. Jezid je 708/09. uspio pobjeći i došao do Palestine gdje se tamošnji guverner Sulejman ibn Abd al-Malik za njega uspješno založio kod svog brata, kalifa Al-Valida I. Godine 715. je poslije Sulejmanovog dolaska na prijestolje Jezid imenovan guvernerom Iraka. Kada je godine 717. Sulejman umro, došao je u nemilost novog kalifa Omara II, koji je držao da preokrutno postupa sa svojim perzijskim podanicima. Jezid je zatvoren, ali je pobjegao nakon Omarove smrti 720. Tada je digao pobunu protiv Omarovog nasljednika Jezida II. Međutim, kalifu odana vojska na čelu sa Maslamom i Al-Abbas ibn Abd al-Malikom ga je porazila, i tada je Jezid ubijen.

## Literatura
* Muhammad ibn Jarir al-Tabari, v. 23 "The Zenith of the Marwanid House," transl. Martin Hinds, SUNY, Albany, 1990; v. 24 "The Empire in Transition," transl. David Stephen Powers, SUNY, Albany, 1989
Al-Abas ibn al-Valid

**Al-Abas ibn al-Valid** (*Al-‘Abbas ibn al-Walīd*; ? - 750) bio je omejadski arapski princ i vojskovođa. Bio je sin kalifa Al-Valida I. Na početku 8. vijeka, odnosno za vrijeme vladavine svog oca i nekoliko nasljednika, se istakao u bizantsko-arapskim ratovima, pogotovo zajedno sa svojim stricem Maslamom. Sredinom 740-ih je postao upetljan u građanske ratove koji su potresli Kalifat. General Marvan ibn Muhamed ga je dao zatvoriti; u tamnici je izbila epidemija, te se al-Abas zarazio i umro 750.

## Reference

## Literatura
* 
* 
*
Bertrada od Laona

**Bertrada** ili **Bertha od Laona** (710/727 - 12. jun 783) također poznata i kao **Bertha Velikog Stopala** (; doslovno: "Kraljica guščjeg stopala") bila je franačka kraljica iz dinastije Karolinga], odnosno supruga kralja Pipina Malog.

Bila je kćer Cariberta od Laona. Godine 740. se udala za Pipina, sina tadašnjeg majordoma Karla Martela, ali je brak od Crkve priznat tek nekoliko godina kasnije. Kada je 751. Pipin svrgnuo Merovinge, postala je prva franačka kraljica iz dinastije Karolinga. Pipinu je rodila četvero djece - sinove Karlomana, Karla, Pipina (koji je umro djetinjstvu) te kćer Giselu. Nakon muževe smrti su Karloman i Karlo podijelili franačku državu, ali je od Karlomanove smrti 771. Karlo vladao sam. Gisela je otišla u samostan.

Bertrada je ostatak života provela na Karlovom dvoru, i Einhard tvrdi da je sa sinom bila u izvrsnim odnosima. Na njen poticaj se oženio za langobardsku princezu Desideratu; odluka da se od nje razvede je predstavljala jedini slučaj razilaženja majke i sina. Kada je umrla, dao ju je pokopati s najvišim počastima u bazilici St. Denis.

## Vanjske veze

*
Stjepan III (papa)

**Stjepan III.** je bio papa od 1. kolovoza ili 7. kolovoza 767. do 24. siječnja 772. godine. Bio je rodom iz Sicilije, a u Rim je došao za vrijeme pontifikata Grgura III, ušavši u njegovu, a potom i službu nekoliko drugih papa. Papom je postao nakon što su svrgnuti antipape Konstantin II i Filip. Pontifikat, o kome postoje relativno oskudni podaci, mu je obilježilo suzbijanje ikonoborstva. Na vanjskopolitičkom planu je preferirao savez sa Langobardima, umjesto sa Franačkom. Naslijedio ga je Hadrijan I.
720-e

**720-e** su decenija koja je počela 1. januara 720. i završila 31. decembra 729. 

## Događaji i trendovi
* 9. 6. 721 - Bitka kod Toulousea u kojoj je zaustavljen prvi arapski pokušaj osvajanja današnje Francuske.
* 722 - Bitka kod Covadonge u kojoj pobunjeni kršćani na sjeveru Iberijskog poluotoka nanose poraz Arapima - tradicionalni početak Reconquiste.
* 723 - Rušenjem Thorovog hrasta započinje pokrštavanje današnje prekorajnske Njemačke.
* 726 - Bizantski car Lav III Isavrijac donosi ukaz kojim naređuje uništavanje ikona čime započinje period ikonoborstva.

## Reference
Baizhang Huaihai

**Baizhang Huaihai** (; pinyin: *Bǎizhàng Huáihái*; Wade-Giles: *Pai-chang Huai-hai*; ) (720–814) bio je kineski čan učitelj iz doba dinastije Tang. Smatra se dharmičkim nasljednikom Mazu Daoyija. Baizhangovi učenici su bili Huangbo i Linji.

Tradicija navodi da je Baizhang uspostavio rana pravila kineske zen monaške disciplina, *Čista pravila Baizhanga*,
 poznata po izreci *Dan bez rada je dan bez jela* (一日不做一日不食). Kako su zen redovnici obrađivali zemlju, to im je pomoglo da prežive Veliki antibudistički progon više nego druge sekte, koje su ovisile o donacijama. Ta se pravila danas koriste u mnogim zen samostanima, iako neki vjeruju da su razvijena kasnije, od strane redovnika kao što su Taixu i Hsu Yun.

Pai-chang je takođe utemeljio dvoranu za meditaciju (*[[zendo]]*), jedinstvenu instituciju koju danas ima većina glavnih zen samostana u Japanu.

## Huaihai u zen pričama

Kad su njegovi privrženi učenici pomislili da je prestar za rad u vrtu, koji je bio njegov omiljeni posao, sakrili su mu sav vrtlarski alat jer nije htio slušati njihove stalne prigovore. Tad je on odbio jesti rečima: "*Nema rada, nema života*". Prihvatio je obrok tek nakon što su mu vratili alatke.

## Izvori

## Povezano
* Budizam u Kini
* Zen
Jezid II

**Yazid bin Abd al-Malik** ili **Yezid II** (687 – 724) () bio je omejadski kalif koji je vladao od 720. do smrti 724.

Bio je sin kalifa Malika, a naslijedio je svog brata Omara II. Njegovu vladavinu su obilježili unutrašnji sukobi i brojne pobune u Kalifatu; već na samom početku je bio prisiljen u današnjem Iraku gušiti ustanak Jezid ibn al-Muhalaba. Nastojeći strogo primjeniti islamske zabrane prikazivanja ljudi, donio je ukaz kojim se moraju uništiti ikone, uključujući one koje su štovali njegovi kršćanski podanici. Postoje pretpostavke da je time potakao ikonoborački pokret i cara Lava III u Bizantskom Carstvu. Umro je za četiri godine od tuberkuloze, i naslijedio ga je brat Hišam.

## Reference

* Muhammad ibn Jarir al-Tabari, *History* v. 24 "The Empire in Transition", transl. David Stephan Powers, SUNY Press, Albany, 1989.
* Theophanes the Confessor, *The Chronicle of Theophanes*, transl. Harry Turtledove, University of Pennsylvania Press, Philadelphia, 1982
Dida (fudbaler, rođen 1973.)

**Nélson de Jesus Silva**, poznatiji kao **Dida** (Irará, 7. listopada 1973.), je bivši brazilski nogometni golman, koji je posljednje godine karijere proveo u klubu AC Milan.

Dida je karijeru započeo u brazilskom klubu Vitória, a nastavio u Cruzeiru i Corinthiansu. Europsku karijeru je počeo u Švicarskoj, u klubu FC Lugano.

Dida je sa svojim momčadima osvojio sljedeće titule:

## Odličja
### Vitória
* Campeonato Baiano: 1992

### Cruzeiro
* Supercopa Masters: 1994
* Copa Oro: 1995
* Copa do Brasil: 1996
* Copa Libertadores: 1997
* Campeonato Mineiro: 1994, 1996, 1997, 1998
* Recopa Sudamericana: 1998

### Corinthians
* Campeonato Brasileiro: 1999
* Campeonato Paulista: 1999
* FIFA Svjetsko klupsko prvenstvo: 2000
* Torneio Rio-São Paulo: 2002
* Copa do Brasil: 2002

### Milan
* Serie A: 2003–04
* Coppa Italia: 2003
* Supercoppa Italiana: 2004
* UEFA Liga prvaka: 2002–03, 2006–07
* UEFA Super kup: 2003, 2007
* FIFA Svjetsko klupsko prvenstvo: 2007

### Međunarodno
* FIFA Svjetsko prvenstvo za mlade: 1993
* OI 1996. – Brončana medalja
* Copa América: 1999
* FIFA Svjetsko prvenstvo: 2002
* FIFA Kup konfederacija: 1997, 2005

### Individualno

* *[[Placar|Revista Placar]] Bola de Prata:* 1993 (Vitória), 1996, 1998 (Cruzeiro), 1999 (Corinthians)
* FIFPro Golman godine: 2005
* IFFHS-ov Najbolji golman svijeta - Srebrna lopta: 2005
Adriano Leite Ribeiro

**Adriano Leite Ribeiro** (Rio de Janeiro, 17. veljače 1982.) je brazilski nogometaš, trenutno slobodan igrač.

## Karijera
Adriano započinje karijeru 1999. godine u juniorskom pogonu Flamenga. Nakon što su uočili njegov talent, samo godinu dana kasnije već igra kao senior u prvoj momčadi. Nedugo nakon odličnih igara za Flamengo i brazilsku U-17 reprezentaciju 2001. godine prelazi u Talijanski nogometni klub Inter. Svjetsku slavu doživljava 14. kolovoza iste godine kada na prvom nastupu za Inter zabija gol protiv madridskog Real na Santiago Bernabéuu. Inter pobjeđuje tu utakmicu sa 2:1. 2002. godine odlazi na posudbu u Fiorentinu. U ljeto 2002. potpisuje dvogodišnji ugovor sa Parmom. U dvije sezone u Parmi zabija 23 gola u 37 nastupa za klub. 2004. godine vraća se u Inter, za koji potpisuje četverogodišnji ugovor, iste godine sa brazilskom reprezentacijom osvaja Copa Américu. Bio je prvi strijelac toga natjecanja i proglašen je za najboljeg igrača. Igrao je za Brazil na SP-u 2006. U travnju 2009., nakon što se nakon reprezentativne utakmice nije vratio u Inter, izjavio je da privremeno prekida karijeru jer je izgubio volju za igranjem nogometa, te da želi ostati u Brazilu.
U sezoni 2009./10. nastupa za brazilski klub Flamengo, dok u lipnju 2010. godine Adriano potpisuje za AS Romu. U Rimu je u sezoni odigrao samo 5 službenih utakmica, nakon čega mu je istekao ugovor. Sljedeće sezone potpisuje za Corinthians.

## Reference

## Vanjske veze

* Adriano Online  - Neslužbena stranica
* Football Database
Edwin van der Sar

**Edwin van der Sar** (Voorhout, 29. listopada 1970.) umirovljeni je nizozemski nogometni vratar i reprezentativac. Nadimak *"The Jolly Green Giant" (Veseli zeleni div)* dobio je zbog svoje visine (197&nbsp;cm) i zelenog dresa kojeg je nosio u Manchester Unitedu, klubu u kojem je završio dugogodišnju karijeru. Branio je i za matični Ajax, talijanski Juventus te engleski Fulham. Četiri je puta proglašen najboljim europskim vratarom. Za Nizozemsku je nastupio rekordnih 130 puta.

## Karijera
### Klupska karijera
Van der Sar je karijeru započeo u lokalnom FC Foreholteu, odakle je prešao u VV Noordwijk. Tu ga je uočio Ajax i kupio ga. Van der Sar je bio član Ajaxovog pobjedničkog sastava koji je osvojio Ligu prvaka u sezoni 1994./95. Iz Ajaxa je 1999. prešao u torinski Juventus, a iz Juventusa 2001. ide u londonski Fulham. Za Manchester United potpisao je 5. lipnja 2005. te je u klubu proveo 6 sezona, do umirovljenja u proljeće 2011., osvojivši četiri naslova Premier lige i Ligu prvaka 2008.

### Reprezentativna karijera

Van der Sar je prvi put zaigrao za reprezentaciju u lipnju 1995. protiv Bjelorusije. Bio je vratar na zadnja tri veća turnira kada je njegova momčad eliminirana na jedanaesterce: Euro 1996., SP 1998. i Euro 2000.

Za vrijeme izvođenja jedanaesteraca u četvrtfinalu Eura 2004. protiv Švedske, van der Sar obranio je udarac Olofu Mellbergu i tako dao priliku Arjenu Robbenu da postigne pobjedonosni gol za Nizozemsku.

Edwin van der Sar je za svoju reprezentaciju nastupio čak 130 puta i time postavio rekord kao igrač s najviše nastupa za Nizozemsku. Prešao je rekord Franka de Boera nastupivši u utakmici protiv Portugala u osmini finala SP-a 2006.

Do utakmice SP-a 2006. s Obalom Bjelokosti van der Sar je imao seriju od 10 službenih utakmica (ukupno 1.013 minute) bez primljenog gola, što je također europski reprezentativni rekord. Jedan od najzaslužniji za vratarske uspjehe van der Sara je pomoćnik Louisa van Gaala je trener vratara Frans Hoek.

## Nagrade
### Klupski trofeji
* **[[Eredivisie]]:** 1994., 1995., 1996., 1998.
* **[[Nizozemski kup]]:** 1993., 1998., 1999.
* **[[Engleski Liga kup]]:** 2006. 2009.
* **[[Intertoto kup]]:** 1999., 2002.
* **[[UEFA Liga Prvaka]]:** 1995, 2008.
* **[[UEFA Superkup|Europski Superkup]]:** 1995.
* **[[Interkontinentalni kup]]:** 1995.
* **[[FA Premier liga]]:** 2006./07., 2007./08., 2008./09., 2010./11.
* **[[FA Community Shield]]:** 2007., 2008., 2010.
* **[[FIFA Svjetsko klupsko prvenstvo]]:** 2008.

### Osobne nagrade
* Najbolji europski vratar (4): 1995., 2008., 2009., 2010.
* Nizozemski vratar godine (4): 1994., 1995., 1996., 1997.
* Nizozemski nogometaš godine (1): 1998.
* Momčad sezone u FA Premier ligi (3): 2006./07., 2008./09., 2010./11.
* Idealna momčad Eura 2008.
* Barclays FA Premier liga Merit Award (1): 2008./09.
* Zlatna rukavica Barclays FA Premier lige (1): 2008./09.
* UEFA vratar godine (2): 1995., 2009.

## Reference

## Vanjske veze

* van der Sar na stranici Manchester Uniteda 
* Statistika na stranici Premier lige
Victorious

***Victorious*** (navođen kao i *VIC*'TORi*'OUS*) je američki tinejdžerski sitkom koji je kreirao Dan Schneider i koji se premijerno emitovao od 27. marta 2010. do 2. februara 2013. na programu TV-kanala Nickelodeon. Glavna protagonistica je pjevačica Tori Vega - čiji lik tumači Victoria Justice - koja pohađa umjetničku srednju školu Hollywood Arts High School. Seriju je stvorio producent Dan Schneider.

## Uloge

* Victoria Justice kao Tori Vega
* Leon Thomas III kao Andre Harris
* Matt Bennett kao Robbie Shapiro
* Elizabeth Gillies kao Jade West
* Ariana Grande kao Cat Valentine
* Avan Jogia kao Beck Oliver
* Daniella Monet kao Trina Vega
* Jake Farrow kao glas Rex Powers (van špice)

## Izvori

## Vanjske veze

* 
* ''Victorious'' na Nick.com
*
VisiCalc

**VisiCalc** je prvi svetski kompjuterski spreadsheet to jest program za tabelarne kalkulacije, a u današnje doba je dobio retroaktivno i titulu prve svetske killer aplikacije to jest programa zbog kojeg se kupovao kompjuter.

Ovaj poslovni program je prvobitno napisan za Apple II, a potom je prebačen i na sve druge poslovne kompjutere na početku osamdesetih godina dvadesetog veka. VisiCalc je postao uzor svim kasnijim programima za tabelarne kalkulacije tako da se njegova idejna osnova o poretku na ekranu nalazi i u današnjem Microsoft Excelu.
Microsoft Excel

**Microsoft Excel** je za program za tablično računanje, proizvod kompanije Microsoft, sastavni je dio programskog paketa Microsoft Office.
## Namjena
Microsoft Excel uglavnom služi za rješavanje problema matematičkog tipa pomoću tablica i polja koje je moguće povezivati različitim formulama. Može poslužiti i za izradu jednostavnijih baza podataka (program koji služi za izradu složenijih baza podataka je Microsoft Access). Na temelju unesenih podataka, lako iz tablica može stvarati grafikone.Također omogućuje dodavanje različitih objekata: tablica, slika, grafikona... Česta mu je primjena u uredima, gdje služi za izradu troškovnika,obračuna i sl. MS excel se sastoji od redaka i stupaca. Sjecište redaka i stupaca nazivaju se ćelije.

## Verzije
Posljednja verzija Microsoft Excela je Excel 2017, koji je sastavni dio paketa Microsoft Office 2017

## Datotečni formati
Osnovni format koji Microsoft Excel rabi za spremanje svojih dokumenata je Excelova radna knjiga (XLS) a datotekama dodaje ekstenziju *.xls*, te Excelova proračunska tablica (XML). Može spremiti i kao Excelov predložak (XLT) i u mnogim drugim formatima.

## Vanjske veze

* Microsoft Excel 2010
Xerox

**Xerox** je američka korporacija osnovana 1906 godine, a danas pre svega poznata po svojim printerima i sličnim uređajima. Tokom svoje više od 100 godina duge istorije Xerox je poznat pre svega kao kompanija koja je izgradila prvi laserski printer i prvi kompjuter s GUIjem Xerox Alto. Iz tog grafičkog operativnog sistema će vremenom nastati Windowsi zahvaljujući raznim korporacijskim dogovorima o patentima.
Macintosh Classic

**Macintosh Classic** je kompjuter kompanije Apple Computers koji se prodavao između 1990 i 1992 godine. Ovaj kompjuter je bio vremenski poslednji izgrađen oko procesora Motorola 68000, a radio je s kompanijinim operativnim sistemima System 6 i System 7. 

## Specifications
Apple Lisa

**Apple Lisa** ime je za osobno računalo koje je proizvodila američka tvrtka Apple Computer tijekom ranih 1980-tih. Projekt Lisa započeo je 1978. godine, i preobrazio je u projekt dizajniranja moćnog osobnog računala s grafičkim korisničkim sučeljem određeno za poslovno tržište. Nakon što je postalo očito da je Steve Jobs potpuno izgubio kontrolu nad troškovima i finalnoj ceni on je izbačen s projekta 1982., i prešao je na projekt Macintosh koji nije bio nasljednih projekta Lisa iako postoje mnoge sličnosti između oba sustava posebno u završnim inačicama. 

Arhitektura Lise bila je mnogo naprednija od Macintosha iz istog vremena: proizvodni primjerci su se isporučivali s krutim diskom, boljom grafikom, i podrškom do 2 Mb RAM-a, zaštitom glavne memorije, te zaštitom protiv korupcije podataka na krutom disku, brojevnu tipkovnicu. Operacijski sustav podržavao je kooperatvni multitasking, ugrađeni čuvar zaslona, nefizičko ime za datoteke (mogućnost držanja datoteka sa istim imenom). 

Bez obzira na sve za ono vreme fantastično napredne karakteristike cena od 10.000 dolara je osudila ovaj kompjuter na potpunu tržišnu katastrofu.
TRS-80

**TRS-80** je ime za 8-bitno lično računalo koje je razvila američka tvrtka Tandy Corporation koja je prodavala ova računala preko lanaca trgovina Radio Shack pozantih po prodaji elektronike i elektroničkih dijelova. TRS-80 bilo je zasnovano na mikroprocesoru Zilog Z80, a prvi strojevi izlaze na tržište 1977 godine i na ovom samom početku industrije kućnih kompjutera ostvaraju dominaciju po broju prodanih primeraka pošto će ih u tri i pol godine proizvodnje između leta 1977 i januara 1981 biti prodano 200 hiljada.
Hewlett-Packard

**Hewlett-Packard Company** (**HP**) jedna je najveći svetski proizvođač kompjutera i jedna od najvećih tehnoloških kompanija svijeta i ima podružnice u gotovo svakoj zemlji na svijetu. Sjedište tvrtke je u Pallo Altou u Kaliforniji, a ima i urede nekadašnje tvrtke Compaq, u Houstonu, Texas.
HP je jedna od najvećih, ako ne i najveća tehnološka tvrtka na svijetu i ima podružnice i gotovo svakoj državi. HP razvija i proizvodi računala, memorije, mrežnu opremu, pisače, programsku podršku te pruža servis za tu paletu proizvoda.

Drugu paletu proizvoda, koja uključuje elektroničke sustave i opremu za testiranje, medicinsku opremu (elektroničku) te opremu za kemijske analize proizvodi tvrtka Agilent Technologies koja je nastala 1999. kada se HP podijelio na dvije tvrtke.

HP svoje proizvode prodaje direktno potrošačima, malim, srednjim i velikim tvrtkama preko interneta ili preko svoje distribucijske mreže sačinjenje od brojnih tvrtki partnera HPa.

HP je prijavio 91,7 milijardi US$, a IBM 91,4 milijarde dolara, 2006. što ga čini najvećom svjetskom tehnološkom tvtkom po prodaji. 2007. prihod im je bio 104 milijarde US$, prvi put u svijetu neka je tehnološka tvrtka imala prihod veći od 100 milijardi dolara.

2008. HP kupuje tvrtku EDS i zajednički prihod je 118,4 milijarde dolara, a na listi Fortune 500, 500 najvećih svijetskih kompanija HP zauzima 9 mjesto u 2009. godini i mjesto najveće tehnološke kompanije u svijetu.

## Vanjske veze
* Službene stranice
* Web trgovina
* Muzej ispisne tehnologije Minnesota
* Muzej kalkulatora 
* HP povijest
Vahabizam

**Vahabizam** ili **vehabizam** (arapski: الوهابية, ) je vjerski pokret odnosno fundamentalistički pravac islama koji se utemeljio koncem u 18. vijeka. Njegov duhovni izvornik je Muhamed Abdul Vahab, muslimanski teolog sa područja današnje Saudijske Arabije koji je zagovarao "čišćenje" islamskog nauka od svih "nečistoća" ili inovacija. Vahabizam se razlikuje od drugih islamskih pravaca kao što su sunizam, sufizam i šijitizam. Vahabizam nastoji zadržati muslimane na izvornoj interpretaciji islama bez daljnjih naučnih, teorijskih i sl. posredovanja u interpretaciji. Samim tim vahabizam je interpretativni tok koji nema svoju literaturu, koji nema svoje mišljenje, te duhovni tok koji zagovara krajnje reduciranje čovjeka kao pojedinca i muslimana kao zajednice.

U modernom vremenu vahabizam je najprošireniji u nemoderniziranim dijelovima Azije i u manjoj mjeri u Evropi, te ga mnogi okrivljuju za podsticanje i ideološku osnovu današnjim terorističkim grupama u Afganistanu, Siriji i Iraku. Također, smatra se da su pojedini poklonici vahabizma sa svojim vahabijskim ideološkim uvjerenjima poduprli terorističke napade u SAD-u i Evropi (uključujući Balkan).

Na prostoru bivše Jugoslavije se za sljedbenike vahabizma koristi izraz *vehabije*, *vahabije* ili *vahabiti*.

## Napomene
Laburistička stranka (Irska)

**Laburistička stranka** (; ) je socijaldemokratska politička stranka lijevog centra koja djeluje u Republici Irskoj. Osnovana je 1912. godine kao politički krilo Irskog sindikalnog kongresa te predstavlja jednu od rijetkih važnijih stranaka u Irskoj koja ne vuče korijene od Sinn Feina. Tradicionalno je bila treća po redu irska stranka, iza dominantnih stranaka Fianna Fail i Fine Gail - sa kojima je povremeno surađivala kao članica koalicijskih vlada, a sve do 1970-ih se odlikovala socijalnim konzervativizmom. Od 1990-ih su dvoje njenih kandidata izabrani za predsjednike Irske. Od parlamentarnih izbora 2011. godine vlada u koaliciji sa vodećom strankom Fine Gael.

Laburistička stranka je članica Socijalističke internacionale i Partije Evropskih socijalista.

## Vanjske veze

* Official Website
* Labour Youth - Youth section
Michael D. Higgins

**Michael Daniel Higgins**, poznat kao **Michael D. Higgins** (; 18. april 1941 -) je irski političar, pjesnik, pisac i TV-komentator. Postao je deveti po redu predsjednik Irske nakon što je osvojio predsjedničke izbore u Irskoj održane 27. oktobra 2011. Sve do izbora je bio predsjednikom irske Laburističke stranke. Bio je bivši Teachta Dála (TD; član parlamenta) za izbornu jedinicu Galway West, i ministar za umjetnost, kulturu i Gaeltacht od 1993. do 1997.

## Izvori

## Vanjske veze

* Michael D. Higgins' page on the Labour Party website
* *Role of Honor: The Mayors of Galway City 1485–2001*, William Henry, Galway, 2002. 

|-
Almazbek Atambajev

**Almazbek Šaršenovič Atambajev** (ćirilica: Алмазбек Шаршенович Атамбаев; 17. septembar 1956) je kirgistanski političar koji se nalazi na mjestu premijera Kirgistana od 17. decembra 2010. Prije toga je služio kao premijer od 29. marta 2007. do 28. novembra 2007. Također je služio kao predsjednik Socijaldemokratske partije Kirgistana od 30. jula 1999.

## Reference

|-

|-
Rosen Plevnelijev

**Rosen Asenov Plevnelijev** (bugarski: *Росен Асенов Плевнелиев*; 14. maj 1964, Goce Delčev) je novoizabrani predsjednik Bugarske, koji je u drugom krugu izbora održanom 30. oktobra 2011 osvojio 52,6% glasova.. Prethodno je služio kao ministar regionalnog razvoja i javnih radova od 27. jula 2009 u kabinetu Bojka Borisova. Za predsjednika je kandidiran od stranke GERB 4. septembra 2011. U drugom krugu je pobijedio socijalističkog kandidata Ivajla Kalfina.

## Reference

## Vanjske veze
* Video for President candidacy , YouTube

|-
Građani za evropski razvoj Bugarske

**Građani za evropski razvoj Bugarske** (, skraćeno GERB ( što na bugarskom znači "grb") je politička stranka desnog centra u Bugarskoj osnovana 2006. godine, a koja se na vlasti nalazi od 2009. godine.

Njen vođa i osnivač je Bojko Borisov, bivši tjelohranitelj Todora Živkova i cara Simeona II i bivši gradonačelnik Sofije (2005-09), koji od 2009. vrši dužnost premijera. Godine 2011. je njen kandidat Rosen Plevnelijev izabran za predsjednika.

GERB je član Evropske narodne partije.

## Vanjske veze

* Official website 
* GERB's page on the European People's Party website
Branimir Mihaljević

**Branimir Mihaljević** (8. 4. 1975.) hrvatski je aranžer, glazbeni producent, pjevač i skladatelj.

Unuk je skladatelja, književnika, novinara i radijskog urednika Branka Mihaljevića i sin skladatelja zabavne glazbe i tekstopisca Marija Mihaljevića.

Surađivao je s Alkom Vuicom (album Cirkus), Nedom Ukraden (albumi Život sam promjenila i Oduži mi se poljupcima), Crvenom jabukom (album Volim te), Slavonskim lolama (album Crne oči), Feminnemom (album Lako je sve) i drugima.
QuickTime

**QuickTime** je proširivi vlasnički multimedijski okvir kojeg je razvila američka tvrtka Apple Computer. Quicktime je sposoban rukovati sa raznim digitalnim video formatima, slike, zvuk, panoramske slike i interaktivne medije.
Epl TV

**Epl TV** () je digitalni medijski prijemnik koji proizvodi i prodaje kompanija Epl. On emituje multimedijalni sadržaj s Jutjuba, Flikra i Ajtjunsa sa vindous i makintoš računara na televizor visoke rezolucije. Prvi put ga je prikazao Stiv Džobs, tadašnji direktor Epla, 12. septembra 2006. godine.

## Vanjske veze
* Zvanična stranica
Dirk Kuijt

**Dirk Kuijt** (Katwijk, 22. srpnja 1980.), nizozemski nogometni reprezentativac.

Igra na poziciji napadača ili desnog krila u Fenerbahçeu.

Klubovi za koje je igrao:
* Quick Boys
* FC Utrecht
* Feyenoord Rotterdam
* Liverpool F.C.
Türk Telekom Arena

**Türkj Telekom Arena** je jedan od najmodernijih stadiona na svijetu smješten u Şişlinom dijelu Istanbula. Tvrtka Allianz je kupila pravo da stadion nosi njeno ime sljedećih 30 godina. Kada se igraju utakmice Lige prvaka stadion nosi ime **Aslantepe**, a za vrijeme Svjetskog prvenstva u nogometu, stadion će nositi ime **FIFA WM-Stadion Istanbul**, zbog zabrane FIFE da stadioni koriste imena nekog sponzora. 

Dva profesionalna nogometna kluba iz Istanbul se koriste ovim stadionom, Galatasaray i Turski od sezone 2010./11. Prije toga su oba kluba koristila ‘’Istanbul Olympia Stadion’’ (Istanbul Olimpijski stadion).
Bilten (razvrstavanje)

**Bilten** (franc. *bulletin*) može biti:
* Kratak izvještaj za javnost o čemu važnom; izvješće, priopćenje;
* Naziv za razna izdanja skromnijeg opsega namijenjena nekom užem krugu;
* Periodično izdanje (tiskovina) koju objavljuje kakva ustanova ili društvo sa službenim podacima i obavijestima o radu.

## Vrste biltena
* **Bilten sažetaka** - štampani ili šapirografirani bilten koji sadrži sažetke članaka iz tekuće periodike; objavljuje se mjesečno, nedjeljno (tjedno) ili dnevno.
* Enigmatski bilten - bilten s enigmatskom tematikom.
* **Zdravstveni bilten** - izvještaj o zdravlju osobe od interesa za najširu javnost.
Enigmatski bilteni

**Enigmatski bilteni** su bilteni s enigmatskom tematikom koje izdaju ili su izdavale enigmatske organizacije (društva, klubovi, udruge, udruženja, savezi i sl.) ili pojedinci.

## Popis enigmatskih biltena
;Jugoslavija
# Enigmapress (*glasilo Zagonetačkog saveza Jugoslavije / Enigmatskog saveza Jugoslavije*, br. 1-?, 1. X. 1986-?)

; Bosna i Hercegovina
# Bilten Enigmatskog kluba "Ero" (Mostar; br. 1-2, 1985)
# Enigmaglas (*interno glasilo EK "Kozara" Bos. Gradiška*; br. 1-2, 1987)
# Feniks (*glasilo Zeničkog enigmatskog kluba*; br. 1-5, 1983-1984)
# Lavirintov bilten (*informativni list Enigmatskog kluba "Lavirint" Maglaj*; br. 1-2, 1983)

; Hrvatska
# Bilten Enigmatske udruge Orahovica (br. 1, 2006)
# Informacije za članstvo (Bjelovar)
# Vazakov bilten (*glasilo Zagonetačke sekcije VAZAK - KUD-a HŽ Varaždin*; br. 1-224, ?-2011)
# Zagonetačke novine (*glasilo Hrvatskog zagonetačkog saveza*, Varaždin)

; Slovenija
# Domnova obvestila

;Srbija
# Bilten (XVII SZJ) (Valjevo, br. I-III, 20-22. IX. 1985)
# Bilten (II SEK) (Gnjilane, br. 1, 15. IV. 1989)
# Bilten Enigmatskog kluba "Dr Đorđe Natošević" (Sombor)
# Bilten Saveza zagonetača Srbije
# Enigmobibliografski bilten (Sombor, br. 1, 1996)
# Glasilo enigmata niških
# Glasnik Enigmatskog saveza Srbije (br. 1-30, ?-2011)
# Kvizovkaški bilten (Sombor, br. 1-5, 1995-1996)
# Vukov kovčežić
# Urednički biltenak enigmatske rubrike "Politikinog zabavnika" (Kikinda - Beli Manastir, br. 1-2, 1996)
# Vesnik Enigmatskog kluba "Nova zagonetka" (br. 1-29, 1-2011)
Podgorje (Kaptol)

**Podgorje** je naselje u Republici Hrvatskoj u Požeško-slavonskoj županiji, u sastavu općine Kaptol.

## Geografija
Podgorje se nalaze sjeveroistočno od Kaptola na južnim padinama Papuka, susjedna naselja su Vetovo na jugozapadu te Bešinci na zapadu.

## Stanovništvo
Prema popisu stanovništva iz 2001. godine Podgorje je imalo 302 stanovnika.

* **Napomena**: Podgorje od 1910. do 1981. iskazivano pod imenom **Podgorje Požeško.**
 
## Izvor
Non nobis solum

***Non nobis solum*** () je moto na latinskom jeziku. Čest oblik je i *Non nobis, sed omnibus* („ne za nas, već za sve“). To znači da ljudi treba da doprinesu opštoj dobrobiti čovečanstva, bez obzira na sopstvene interese.

Moto potiče od sentence u Ciceronovom najuticajnijem filozofskom delu, njegovoj raspravi *O dužnosti* (). Puna Ciceronova rečenica glasi *Non nobis solum nati sumus ortusque nostri partem patria vindicat, partem amici* („*Nismo rođeni niti živimo sami za sebe, naša zemlja, naši prijatelji, imaju udeo u nama*“), Ciceron ''De officiis'', 1:22. Rečenica je, kako Ciceron sam kaže, bukvalan prevod iz Platonovog *Pisma Arhitu*  Ciceron povezuje ovaj koncept sa stoičkim idealom kosmopolitizma, prema kojem su svi ljudi u prirodnom srodstvu sa svim drugim ljudima i treba da „doprinesu opštem dobru kroz razmenu dobrih dela dela (*officia*), i davanjem i primanjem“ (*De Officiis* 1.22, prevod Valter Miler, 1913).

## Reference
Ruud van Nistelrooij

**Rutgerus Johannes Martinius van Nistelrooy** (ili *van Nistelrooij*, prema nizozemskom pravopisu), (Oss, 1. srpnja 1976.) je umirovljeni nizozemski nogometaš koji je posljednje igrao u CF Málagi, prije umirovljenja 2012. godine. Trenutno je trener U-19 momčadi PSV Eindhovena.

Karijeru je započeo 1993. u nizozemskom klubu Den Bosch, da bi ju nastavio u SC Heerenveenu i PSV-u. Zatim odlazi u inozemstvo, odnosno u Manchester United, gdje je ostavio najzapaženiji trag u karijeri, za tada rekordnih 19 milijuna funti. Nakon uspješnih pet godina u Engleskoj, Fabio Capello ga dovodi u Real Madrid, al je zbog ozljeda vrlo malo igrao. Zato odlazi iz Reala, najprije u njemački Hamburg, pa se vraća u Španjolsku, točnije u Málagu. Drugi je najbolji strijelac svih vremena u povijesti natjecanja Lige prvaka s 60 postignutih pogodaka. Triput je bio najbolji strijelac Lige prvaka. Također je bio najbolji strijelac u trima različitim europskim ligama.

## Vanjske veze

* Ruud Van Nistelrooy - International Page
Eadfrith od Lindisfarnea

**Eadfrith od Lindisfarnea** (? - 721), također poznat i kao **Sveti Eadfrith**, bio je biskup Lindisfarnea od 698. do svoje smrti 721. Historijski zapisi njegovih suvremenika navode kako je održavao svetački kult svog prethodnika Cuthberta, odnosno da je naručio izradu čak tri njegove hagiografije. Eadfrith je historičarima najzanimljiviji kao jedan od kandidata, odnosno najizgledniji autor znamenitih *[[Lindisfarnska evanđelja|Lindisfarnskih evanđelja]]*; tekstovi koji mu pripisuju autorstvo, međutim, datiraju tek iz 10. vijeka. Kasnije je proglašen svecem, a njegovi posmrtni ostaci se čuvaju u Durhamskoj katedrali.

## Vanjske veze
* Prosopography of Anglo Saxon England entry for Eadfrith 
* The Lindisfarne Gospels
* British Library feature on The Lindisfarne Gospels
* Bede's Life of Saint Cuthbert dedicated to Eadfrith
Pržemisl

**Pržemisl** ili **Přemysl** je češko lično ime koje može označavati:

* Přemysl Orač &ndash; mitski osnivač češke kraljevske dinastije Pržemislovića
* Přemysl I Otakar &ndash; kralj Češke (1198–1230)
* Přemysl II Otakar &ndash; kralj Češke (1253–1278)
* poljska verzija imena je Przemysł

## Povezano

* Pšemislovići
Libuša

**Libuša** ili *Libuše* je legendarna češka princeza i proročica, koja se smatra mitskim pretkom svih Čeha. Bila je udata za kneza Pšemisla čime je začeta dinastička loza Pšemislovića koja je 500 godina upravljala Češkom. 

Takođe, ona je prema legendi osnovala je grad Prag u 8. veku. Kompozitor Bedžih Smetana autor je istoimene opere *[[Libuša (opera)|Libuša]]*. Današnjim generacijama je poznata po tome što je pojavljuje kao lik u Praškim legendama, odnosno reklamnim spotovima za Staropramen pivo.
Přemyslovići

**Pšemislovići** (, , *Premislovci*), su češka kraljevska dinastija koja je vladala Češkom (IX vek–1306), Poljskom (1300–1306), Austrijom (1253-1276) i djelom Italije (1272 – 1276)

## Početak dinastije

Ime dinastije, dolazi od legendarnog osnivača, Pšemisla iz sela Stadice, muža princeze Libuše. Njih dvoje se u Češkoj smatraju mitskim precima svih Čeha.

Prvi istorijski pripadnik ove dinastije bio je vojvoda Borivoj I, koga je 874. krstio Sveti Metodije. Godine 895. Češka je stekla nezavisnost od Velike Moravske.

Vojvoda Otakar I Pšemisl (kralj 1198—1230) je 1198, dobio naslednu titulu kralja Češke.

## Vrhunac dinastije
Kralj Otakar II Pšemisl (vladao 1253—1278) istakao se osvajanjima od Sudeta do Jadrana, vladao je Gornjoj Austriji, Štajerskoj, Koruškoj, Kranjskoj, Furlaniji, Akvilejskoj patriaršiji i Istri, istakao se i ekspedicijama protiv Pruskih plemena, osnovao je Kalinjingrad / Kralovec / Keningzberg i pomagao razvoj trgovine, gradova i zamaka. Kao najmoćniji kralj svog doba bio je poznat širom Evrope, više puta je neuspješno kandidirao za Cara Svetog rimskog carstva, pominje ga i Dante u „Božanstvenoj komediji“.

Vaclav II Pšemisl (kralj Češke 1278-1305, kralj Poljske 1300-1305) postao je kralj i Češke i Poljske 1300. Za vreme njegove vladavine počela je eksploatacija srebra u bogatom rudniku Kutna Hora.

Smrću kralja Vaclava III, ugasila se ova kraljevska linija. Češka kruna prešla je u posed dinastije Luksemburg, a poljska dinastiji Pjastovića.

## Vladari iz porodice Pšemislovića
* Borivoj I (oko 870–889)
* Zbignjev I (895–915)
* Vratislav I (915–921)
* Vaclav, sveti (921–935)
* Boleslav I Okrutni (935–972)
* Boleslav II Pobožni (972–999)
* Boleslav III Riđi (999–1002)
* Vladivoj (1002–1003)
* Boleslav III (1003)
* Jaromir (1003)
* Boleslav III (1003)
* Jaromir (1004–1012)
* Oldrih (1012–1033)
* Jaromir (1033–1034)
* Oldrih (1034)
* Bretislav I (1035–1055)
* Zbignjev II (1055–1061)
* Vratislav II (1061–1092)
* Konrad I (1092)
* Bretislav II (1092–1100)
* Borivoj II (1101–1107)
* Svatopluk (1107–1109)
* Vladislav I (1109–1117)
* Borivoj II (1117–1120)
* Vladislav I (1120–1125)
* Sobjeslav I (1125–1140)
* Vladislav II (1140–1172)
* Bedržih (1172–1173)
* Sobjeslav II (1173–1178)
* Bedržih (1178–1189)
* Konrad II (1189–1191)
* Vaclav II (1191–1192)
* Otakar I Pšemisl (1192–1193)
* Jirži Bžetislav (1193–1197)
* Vladislav III Jirži (1197)
* Otakar I Pšemisl (1197–1198)

### Kraljevi Češke
* Otakar I Pšemisl (1198–1230)
* Vaclav I (1230–1253)
* Otakar II Pšemisl (1253–1278)
* Vaclav II (1278–1300)
* Vaclav III (1305–1306)

### Kraljevi Češke i Poljske
* Vaclav II (1300–1305)
* Vaclav III (1305–1306)
## Napomene


## Literatura

* *Opća enciklopedija, sv. VI, JLZ, Zagreb, 1980.*
Klotar IV

**Klotar IV** (također **Hlotar**; ); ? - 719/720?) bio je kratkotrajni franački kralj Austrazije iz merovinške dinastije. Na prijestolje je došao godine 717. za vrijeme građanskog rata izazvanog smrću dugogodišnjeg majordoma i *de facto* franačkog vladara Pipina Herstalskog. Tamo ga je postavio Pipinov vanbračni sin Karlo Martel, nedugo nakon što je u bitci kod Vincyja porazio vojsku svog glavnog suparnika, neustrijskog majordoma Ragenfrida, odnosno nominalnog kralja Hilperika II. Godine 718. je Karlo Martel kod Soissona razbio još jednu Ragenfridovu vojsku, kojoj je ovog puta pomagao akvitanski vojvoda Odo Veliki. Ragenfrid je prisiljen bježati u svoje uporište Angers, a Odo je, nastojeći ishoditi milost od pobjednika, kralja Hilperika predao Karlu. On je, pak, sa svojim zarobljenikom postigao dogovor u kome ga pušta na slobodu i priznaje kao kralja u zamjenu za titulu majorodoma cijele Franačke. Nakon toga je Klotar jednostavno svrgnut s austrazijskog prijestolja; što se poslije s njime dogodilo nije poznato. Porijeklo ovog opskurnog kralja je također opskurno, iako se špekulira kako je bio jedan od sinova ili unuka Hildeberta III. S obzirom da je bio najobičnija marioneta, postavljena na prijestolje kako bi Karlu Martelu dala politički legitimitet, dio historičara čak sumnja da je Klotar uopće nije bio Meroving.